钦定古今图书集成/历象汇编/岁功典/第038卷 > 三日侍凤光殿曲水宴应制 前人
## 钦定古今图书集成/历象汇编/岁功典/第038卷 > 三日侍凤光殿曲水宴应制 前人

光迟蕙亩，气婉椒台。皇心爱矣，帝曰游哉。玉鸾徐骛，
翠凤轻回。别殿广临，离宫洞启。川祇奉寿，河宗相礼。
清洛渐筵，长伊流陛。洄荡嘉羞，摇漾芳醴。轻歌易绕，
弱舞难持。素云留管，元鹤停丝。引思为岁，岁亦阳止。
叨服贲身，身亦昌止。徒勤丹漆，终愧文梓。